pythainlp/thai-wiki-dataset-v3 huggingface dataset:
เอเซอร์

เอเซอร์ (Acer) เป็นบริษัทผลิตฮาร์ดแวร์คอมพิวเตอร์สัญชาติไต้หวัน ปัจจุบันเป็นหนึ่งในห้าอันดับแรกของผู้ผลิตพีซีในโลก
== ประวัติ ==
เอเซอร์เริ่มกิจการในชื่อบริษัท Multitech เมื่อ ค.ศ. 1976 และเปลี่ยนชื่อมาเป็นเอเซอร์ในปี ค.ศ. 1981 โดยมีสำนักงานใหญ่อยู่ที่เมือง Sijhih City ในไต้หวัน เอเซอร์มีพนักงานมากกว่า 39,000 คน และมีสาขาอยู่มากกว่า 100 ประเทศ มีรายได้มากกว่า 12,900 ล้านดอลลาร์สหรัฐ
ในประเทศไทย เอเซอร์มียอดขายในระดับที่ดี เทียบเท่ากับ Toshiba
== ผลิตภัณฑ์ ==
คอมพิวเตอร์แบบตั้งโต๊ะ
* Aspire
* Verton
*Nitro
*Predator Orion
แล็ปท็อป
* TravelMate
* TabletPC TravelMate
* Aspire
*Swift
*Spin
*Nitro
* Extensa
*Predator
* Ferrari - แล็ปท็อปที่ติดตราสัญลักษณ์ของบริษัทเฟอร์รารี
PDA
เซิร์ฟเวอร์
* Altos
มอนิเตอร์
กล้องดิจิทัล
โทรศัพท์เคลื่อนที่
== บริษัทลูกของเอเซอร์ ==
Gateway
Packard Bell
eMachines
== แหล่งข้อมูลอื่น ==
เว็บไซต์อย่างเป็นทางการ
อ
บริษัทจดทะเบียนในตลาดหลักทรัพย์ไต้หวัน
บริษัทของไต้หวัน
บริษัทที่ก่อตั้งในปี พ.ศ. 2519
อินทิรา คานธี

อินทิรา ปริยทรรศินี คานธี (इन्दिरा प्रियदर्शिनी गान्धी, Indira Priyadarsini Gandhi, 19 พฤศจิกายน พ.ศ. 2460 - 31 ตุลาคม พ.ศ. 2527) เป็นอดีตประธานมนตรีอินเดียที่ดำรงตำแหน่งถึง 3 วาระติดต่อกัน และเป็นประธานมนตรีหญิงคนแรกในประเทศอินเดีย
อินทิรา คานธี มีชื่อเดิมว่า อินทิรา ปรียทรศินี เนห์รู เป็นบุตรสาวของชวาหระลาล เนห์รู ประธานมนตรีคนแรกของอินเดีย กับกมลา เนห์รู  นางอินทิราสมรสกับผิโรช คานธี ซึ่งมีนามสกุลเดียวกับมหาตมา คานธี แต่ไม่ได้มีความสัมพันธ์เป็นเครือญาติกัน
อินทิรามีบุตรชายสองคน คือ ราชีพ คานธีและสัญชัย คานธี โดยบุตรทั้งสองต่างดำเนินกิจกรรมทางการเมืองสืบต่อจากมารดา
อินทิรา คานธีถึงแก่อสัญกรรมเมื่อวันที่ 31 ตุลาคม พ.ศ. 2527 หลังจากถูกองครักษ์สองคนใช้อาวุธปืนกระหน่ำยิงกว่า 30 นัด ที่บริเวณสวนในทำเนียบประธานมนตรี  และถึงแก่อสัญกรรมระหว่างถูกนำตัวส่งโรงพยาบาล  สาเหตุเนื่องจากเหตุการณ์ความขัดแย้งระหว่างชาวฮินดูกับชาวซิกข์หลังปฏิบัติการดาวน้ำเงิน
== แหล่งค้นคว้าเพิ่มเติม ==
สาวิตรี เจริญพงศ์. “อินทิรา คานธี: สตรีในวงล้อการเมืองของอินเดีย.” ใน สุวดี เจริญพงศ์ และปิยนาถ บุนนาค (บก.), สตรีแถวหน้าในประวัติศาสตร์เอเชีย. หน้า 179-218. กรุงเทพฯ: บ้านพิทักษ์อักษร, 2550.
== อ้างอิง ==
 
นายกรัฐมนตรีอินเดีย
รัฐมนตรีว่าการกระทรวงการต่างประเทศอินเดีย
นายกรัฐมนตรีอินเดียที่ถูกลอบสังหาร
ชาวอินเดียที่นับถือศาสนาฮินดู
นักการเมืองสตรีชาวอินเดีย
ผู้นำในสงครามเย็น
บุคคลจากอลาหาบาด
เสียชีวิตจากอาวุธปืน
ตระกูลเนห์รู-คานธี
ประธานมนตรีสตรี
บุคคลที่เสียชีวิตในเดลี
ชาวแคชเมียร์
มาริลีน มอนโร

redirect มาริลิน มอนโร
พระธาตุ 9 จอม

พระธาตุ 9 จอม คือพระธาตุเจดีย์สำคัญที่ตั้งอยู่ในจังหวัดเชียงราย เชื่อว่าหากสักการะครบทั้ง 9 จอมภายใน 1 วัน จะเกิดศิริมงคลเช่นเดียวกับการปิดทอง 7 วัดภายใน 1 วัน  ประกอบด้วย
พระธาตุดอยจอมทอง - วัดพระธาตุดอยจอมทอง ตำบลเวียง อำเภอเมืองเชียงราย
พระธาตุจอมหมอกแก้ว - วัดพระธาตุจอมหมอกแก้ว หมู่ที่ 9  บ้านดงมะเฟือง  ตำบลจอมหมอกแก้ว  อำเภอแม่ลาว
พระธาตุจอมผ่อ - วัดอรัญญวิเวกคีรี  หมู่ที่ 7  บ้านดงหล่ายหน้า  ตำบลเวียง  อำเภอเวียงป่าเป้า
พระธาตุจอมแจ้ง - วัดจอมแจ้ง อำเภอแม่สรวย
พระธาตุจอมแว่ - วัดพระธาตุจอมแว่ หมู่ที่ 2  บ้านดอนตัน  ตำบลเมืองพาน  อำเภอพาน
พระธาตุจอมจ้อ - วัดพระธาตุจอมจ้อ ตำบลเวียง อำเภอเทิง
พระธาตุจอมกิตติ - วัดพระธาตุจอมกิตติ อำเภอเชียงแสน
พระธาตุจอมจันทร์ - วัดจอมจัน หมู่ที่ 2  บ้านจอมจันทร์  ตำบลสันทราย  อำเภอแม่จัน
พระธาตุจอมสัก - วัดพระธาตุจอมสัก หมู่ที่ 14  บ้านเหล่าพัฒนา  ตำบลบ้านดู่  อำเภอเมืองเชียงราย
== อ้างอิง ==
นมัสการพระธาตุ 9 จอม จากเว็บไซต์การท่องเที่ยวแห่งประเทศไทย 
== แหล่งข้อมูลอื่น ==
ตำนานพระธาตุเก้าจอม จากเว็บไซต์ศูนย์บริหารจัดการ การท่องเที่ยวจังหวัดเชียงราย 
ศาสนสถานในจังหวัดเชียงราย
พระธาตุ 9 จอม
รายชื่อเกี่ยวกับจังหวัดเชียงราย
จันทรคราส

redirect จันทรุปราคา
จันทรคราธ

redirect จันทรุปราคา
รีดเดอร์ส ไดเจสท์

รีดเดอร์ส ไดเจสท์ (Reader's Digest) เป็นนิตยสารรายเดือนที่เกิดจากความคิดของเดอวิตต์ วอลเลซ และภรรยาของเขาคือ ไลลา เบล อาชีสัน ฉบับแรกพิมพ์ขึ้นในปี ค.ศ.1922 ในประเทศสหรัฐอเมริกา เป็นหนังสือที่คัดย่อสรุปบทความต่างๆที่น่าสนใจรวบรวมไว้ รวมถึงคำคมและเรื่องตลกด้วย ปัจจุบันเป็นหนังสือที่ขายดีที่สุดเล่มหนึ่งของโลก มีการจัดพิมพ์และจำหน่ายทั่วโลกใน 50 รูปแบบ และ  22 ภาษา คือ

ภาษาอังกฤษ
ภาษาสเปน
ภาษาโปรตุเกส
ภาษาสวีเดน
ภาษาฟินแลนด์
ภาษานอร์เวย์
ภาษาเดนมาร์ก
ภาษาฝรั่งเศส
ภาษาเยอรมัน
ภาษาอิตาลี
ภาษาดัตซ์
ภาษาจีน
ภาษารัสเซีย
ภาษาฮังการี
ภาษาเช็ก
ภาษาโปแลนด์
ภาษาเกาหลี
ภาษาไทย
ภาษาบาฮาซา
ภาษาอินโดนีเซีย
ภาษาโครเอเซีย
ภาษาสโลวีเนีย
ฉบับภาษาไทยได้พิมพ์จำหน่ายมาตั้งแต่ พ.ศ. 2539 ใช้ชื่อเป็นภาษาไทยว่า รีดเดอร์ส ไดเจสท์ สรรสาระ เป็นนิตยสารที่ขายดีฉบับหนึ่งของไทย และมีลักษณะพิเศษคือขนาดเล่มเล็กเท่าพอกเก็ตบุ๊ก และปิดตัวลงในปี 2557 โดยฉบับเดือน มกราคม 2557 เป็นฉบับสุดท้าย
== แหล่งข้อมูลอื่น ==
รีดเดอร์ส ไดเจสท์ ภาษาไทย 
นิตยสารอเมริกัน
นิตยสารรายเดือน
สถาพร บุญมาเลิศ

สถาพร บุญมาเลิศ เกิดเมื่อวันที่ 18 สิงหาคม พ.ศ. 2517 สถิติการชก 23 ครั้ง ชนะ 17 (น็อค 10) เสมอ 1 แพ้ 5
==เกียรติประวัติ==
เคยเป็นนักมวยสากลสมัครเล่นทีมชาติไทยมาก่อน
แชมป์ PABA เฉพาะกาลรุ่นไลท์เวท (2546)
* ชิง 24 มีนาคม 2546 ชนะคะแนน ลาร์รี่ พีโดเนีย  ที่ จ.นนทบุรี
* ป้องกันแชมป์ ครั้งที่ 1, 26 มิถุนายน 2546 ชนะน็อค ลาร์รี่ ชิวู (อินโดนีเซีย) ยก 2 ที่ จ.น่าน
* ป้องกันแชมป์ ครั้งที่ 2, 26 กันยายน 2546 ชนะน็อค ริโว ซาราจี (อินโดนีเซีย) ยก 5 ที่ จ.นนทบุรี
* เสียแชมป์ 21 พฤศจิกายน 2546 แพ้คะแนน ชุน วันโบ (เกาหลีใต้) ที่ โซล เกาหลีใต้
แชมป์ ABC รุ่นซูเปอร์ไลท์เวท (2548 -2549 )
* ชิง, 4 ก.พ. 2548 ชนะน็อค มอนเต้ คาร์ลอส (อินโดนีเซีย) ยก 2 ที่ ม.สุโขทัย
* ป้องกันแชมป์ครั้งที่ 1, 8 เม.ย. 2548 ชนะคะแนน รามิล คัลบิลเลส  ที่ รัตนาธิเบศร์ เซ็นทรัลทาวน์
* ป้องกันแชมป์ครั้งที่ 2, 5 กรกฎาคม 2548 ชนะคะแนน โนนอย กอนซาเลซ  ที่ เมืองทองธานี
* ป้องกันแชมป์ครั้งที่ 3, 28 กันยายน 2548 ชนะคะแนน โนนอย กอนซาเลซ 
* ป้องกันแชมป์ครั้งที่ 4, 21 ธันวาคม 2548 ชนะน็อค คริสโตเฟอร์ ซาลูได  ยก 6 ที่ โรงเรียนมัธยมวัดสิงห์
* ป้องกันแชมป์ครั้งที่ 5, 10 มีนาคม 2549 ชนะคะแนน บาร์ต อบาโบ  ที่ จ.เพชรบุรี
* ป้องกันแชมป์ครั้งที่ 6, 22 ธันวาคม 2549 ชนะคะแนน อาร์ซิม บังกาลา (อินโดนีเซีย) ที่ มหาวิทยาลัยธุรกิจบัณฑิตย์
* ป้องกันแชมป์ครั้งที่ 7, 21 มีนาคม 2550 เสมอกับ เฟอร์นันโด มอลทิญญ่า  ที่ หนองจอก
* ป้องกันแชมป์ครั้งที่ 8, 18 กรกฎาคม 2550 แพ้น็อค คาร์นัต คาเตนบาเยฟ (คาซัคสถาน) ยก 6 ที่ คาซัคสถาน
* พ.ศ. 2550 ถูกปลด
เคยชิงแชมป์ต่อไปนี้แต่ไม่สำเร็จ
* ชิงแชมป์ภาคฯรุ่นซูเปอร์ไลท์เวท เมื่อ 21 มกราคม 2550 แพ้น็อค คิม จุงบุน (เกาหลีใต้) ยก 4 ที่เกาหลีใต้
== อ้างอิง ==
สถิติการชก
นักมวยสากลชาวไทยรุ่นไลท์เวท  
นักมวยสากลชาวไทยรุ่นซูเปอร์ไลท์เวท 
นักมวยสากลสมัครเล่นชาวไทย
บุคคลจากกรุงเทพมหานคร‎‎
แชมป์ PABA
แชมป์ ABCO
อักษรมันดาอิก

อักษรมันดาอิก พัฒนามาจากอักษรอราเมอิก ปรากฏครั้งแรกราว พ.ศ. 743 เขียนจากขวาไปซ้ายแนวนอน อักษรบางตัวเปลี่ยนรูปไปเมื่อรวมกับอักษรอีกตัวหนึ่ง
== ใช้เขียน ==
ภาษามันดาอิกโบราณ ซึ่งอยู่ในตระกูลภาษาเซมิติกตะวันออกเฉียงเหนือ ตระกูลย่อยอราเมอิกตะวันออก และใช้ในบทสวดของศาสนามันดาอี
ภาษามันดาอิกใหม่ มีผู้พูดราว 100 คนในอิหร่าน และมีชุมชนผู้พูดภาษานี้กลุ่มเล็ก ๆ ในอิรักและสหรัฐอเมริกา
== ยูนิโค้ด ==
{| border="1" cellspacing="0" cellpadding="5" class="wikitable" style="border-collapse:collapse;background:#FFFFFF;font-size:large;text-align:center"
| colspan="17" style="background:#F8F8F8;font-size:small"| อักษรมันดาอิกUnicode.org chart (PDF)
|- style="background:#F8F8F8;font-size:small"
| style="width:45pt" | &nbsp; || style="width:20pt"  | 0 || style="width:20pt"  | 1 || style="width:20pt"  | 2 || style="width:20pt"  | 3 || style="width:20pt"  | 4 || style="width:20pt"  | 5 || style="width:20pt"  | 6 || style="width:20pt"  | 7 || style="width:20pt"  | 8 || style="width:20pt"  | 9 || style="width:20pt"  | A || style="width:20pt"  | B || style="width:20pt"  | C || style="width:20pt"  | D || style="width:20pt"  | E || style="width:20pt"  | F
|-
| style="background:#F8F8F8;font-size:small"| U+084x
| title="U+0840: MANDAIC LETTER HALQA" | &#x0840;
| title="U+0841: MANDAIC LETTER AB" | &#x0841;
| title="U+0842: MANDAIC LETTER AG" | &#x0842;
| title="U+0843: MANDAIC LETTER AD" | &#x0843;
| title="U+0844: MANDAIC LETTER AH" | &#x0844;
| title="U+0845: MANDAIC LETTER USHENNA" | &#x0845;
| title="U+0846: MANDAIC LETTER AZ" | &#x0846;
| title="U+0847: MANDAIC LETTER IT" | &#x0847;
| title="U+0848: MANDAIC LETTER ATT" | &#x0848;
| title="U+0849: MANDAIC LETTER AKSA" | &#x0849;
| title="U+084A: MANDAIC LETTER AK" | &#x084a;
| title="U+084B: MANDAIC LETTER AL" | &#x084b;
| title="U+084C: MANDAIC LETTER AM" | &#x084c;
| title="U+084D: MANDAIC LETTER AN" | &#x084d;
| title="U+084E: MANDAIC LETTER AS" | &#x084e;
| title="U+084F: MANDAIC LETTER IN" | &#x084f;
|-
| style="background:#F8F8F8;font-size:small"| U+085x
| title="U+0850: MANDAIC LETTER AP" | &#x0850;
| title="U+0851: MANDAIC LETTER ASZ" | &#x0851;
| title="U+0852: MANDAIC LETTER AQ" | &#x0852;
| title="U+0853: MANDAIC LETTER AR" | &#x0853;
| title="U+0854: MANDAIC LETTER ASH" | &#x0854;
| title="U+0855: MANDAIC LETTER AT" | &#x0855;
| title="U+0856: MANDAIC LETTER DUSHENNA" | &#x0856;
| title="U+0857: MANDAIC LETTER KAD" | &#x0857;
| title="U+0858: MANDAIC LETTER AIN" | &#x0858;
| title="U+0859: MANDAIC AFFRICATION MARK" | &#x0859;
| title="U+085A: MANDAIC VOCALIZATION MARK" | &#x085a;
| title="U+085B: MANDAIC GEMINATION MARK" | &#x085b;
| title="reserved" bgcolor="#CCCCCC" |
| title="reserved" bgcolor="#CCCCCC" |
| title="U+085E: MANDAIC PUNCTUATION" | &#x085e;
| title="reserved" bgcolor="#CCCCCC" |
|-
|}
== อ้างอิง==
Mandaic alphabet 
มันดาอิก
ชุดตัวอักษรฟินิเชีย

ชุดตัวอักษรฟินิเชีย พัฒนามาจากชุดตัวอักษรเคนันยุคแรกเริ่ม ซึ่งปรากฏครั้งแรกราว 1,800–1,700 ปีก่อนคริสต์ศักราช จารึกเก่าสุดมาจากเมืองโบราณบิบลัส อายุราว 1,000 ปีก่อนคริสต์ศักราช  มีอักษร 22 ตัว ไม่มีเครื่องหมายสระ ชื่อตัวอักษรเหมือนที่ใช้เรียกอักษรฮีบรู
== ใช้เขียน ==
ภาษาฟินิเชีย ชาวฟินิเชียเป็นพ่อค้าที่ยิ่งใหญ่ ทำการค้าระหว่างทะเลเมดิเตอร์เรเนียน ชายฝั่งมหาสมุทรแอตแลนติกของทวีปยุโรป และอาจรวมไปถึงทวีปแอฟริกา คำว่า "ฟินิเชีย" มาจากภาษากรีก แปลว่า "พ่อค้าสีม่วง" ชุดตัวอักษรกรีกและฮีบรูมาจากชุดตัวอักษรฟินิเชีย
== รูปแบบอักษร ==
== ยูนิโคด ==
== เชิงอรรถและอ้างอิง ==
== แหล่งข้อมูลอื่น ==
รูปและการออกเสียงของอักษรฟินิเชีย 
ฟินิเชีย
ความทรงจำแห่งโลก
อักษรซามาริทัน

อักษรซามาริทัน พัฒนามาจากอักษรฮีบรูโบราณโดยชาวซามาริทัน ซึ่งตามคัมภีร์ไบเบิล อพยพจากเมโสโปเตเมียมาสู่ปาเลสไตน์ในช่วง 1,000 ปีก่อนคริสต์ศักราช และพัฒนาวัฒนธรรมและศาสนายิวขึ้น อักษรนี้ยังคงใช้โดยชาวซามาริทันกลุ่มเล็กๆ ในเมืองนาบลัสและในจตุรัสของโฮโลน
== ลักษณะ ==
มีเครื่องหมายสระเขียนจากขวาไปซ้ายในแนวนอน
== ใช้เขียน ==
ภาษาซามาริทัน เป็นภาษาตระกูลเซมิติคที่ตายแล้ว คาดว่ามีผู้ใช้เป็นภาษาแม่ในราวคริสต์ศตวรรษที่ 12 ยังคงมีใช้บ้างในรูปเพลงสวด
== แหล่งข้อมูลอื่น ==
Samaritan alphabet 
ซามาริทัน
เอฟ-20 ไทเกอร์ชาร์ค

เอฟ-20 ไทเกอร์ชาร์ค เริ่มแรกใช้ชื่อ เอฟ-5จี (F-20 Tigershark) เป็นเครื่องบินขับไล่ขนาดเบาที่ออกแบบและสร้างโดยนอร์ทธรอป การพัฒนาเริ่มขึ้นในปีพ.ศ. 2518 เพื่อพัฒนาเอฟ-5อี ไทเกอร์ 2 ให้ก้าวหน้าขึ้น ด้วยการเพิ่มเครื่องยนต์ใหม่ที่ทรงพลัง และอิเลคทรอนิกอากาศและเรดาร์รุ่นใหม่เข้าไป เมื่อเทียบกับเอฟ-5อีแล้วเอฟ-20 รวดเร็วกว่า สามารถยิงเป้าหมายที่เกินระยะมองเห็นได้ และมีรูปแบบโจมตีอากาศสู่พื้นที่ดีกว่า ด้วยความสามารถเหล่านี้เอฟ-20 จึงกลายมาเป็นคู่แข่งของเอฟ-16 ไฟท์ติ้งฟอลคอน แต่มีราคาถูกกว่าทั้งในการซื้อและการใช้งาน
การพัฒนาของเอฟ-20 ส่วนใหญ่เป็นส่วนหนึ่งของโครงการเอฟเอกซ์ของกระทรวงกลาโหมสหรัฐฯ ซึ่งพยายามที่จะขายเครื่องบินขับไล่ที่ล้าสมัยของสหรัฐฯ ให้กับสัมพันธมิตรเพื่อจำกัดโอกาสที่เทคโนโลยีของสหรัฐฯ จะตกไปอยู่ในมือของสหภาพโซเวียต ถึงแม้ว่านอร์ทธรอปหวังไว้สูงที่จะนำเอฟ-20 เข้าทำตลาด แต่ด้วยการเปลี่ยนแปลงนโยบายของโรนัลด์ เรแกนทำให้เอฟ-20 พ่ายแพ้ต่อเอฟ-16 ไม่มีเอฟ-20 ลำใดถูกสั่งซื้อโดยต่างชาตืและในที่สุดโครงการก็ถูกละทิ้งในปีพ.ศ. 2529 หลังจากที่ต้นแบบสี่ลำได้ถูกสร้างขึ้นมา 2 ลำได้ประสบอุบัติเหตุตกขณะทำการบินทดลองและนักบินเสียชีวิต ส่วนอีก 2 ลำได้ถูกนำไปแสดงไว้ที่ Smithsonian Washington DC และอีกลำได้เก็บไว้ที่
Natural History Museum of Los Angeles, CA 90007
เครื่องบินขับไล่
เครื่องบินนอร์ทธรอป
เฮคเลอร์แอนด์คอช เอชเค 33

เฮคเลอร์แอนด์คอช เอชเค 33 (Heckler & Koch HK33) เป็นปืนเล็กยาว พัฒนาโดยบริษัทเฮคเลอร์แอนด์คอช ประเทศเยอรมนี ตั้งแต่ทศวรรษ 1960 โดยพัฒนามาจากปืนเล็กยาวเฮคเลอร์แอนด์คอช จี3 ซึ่งเป็นขนาด 7.62x51 มม. มีประจำการในกองทัพบราซิล ไอร์แลนด์ ตุรกี และได้รับสิทธิ์ผลิตใช้ในกองทัพไทย และมาเลเซีย
กองทัพไทยได้ขออนุญาตใช้สิทธิบัตรเพื่อนำมาผลิตเองโดยกรมสรรพาวุธทหารบก (สพ.ทบ.) และเข้าประจำการในปี พ.ศ. 2511 โดยใช้ชื่อ ปืนเล็กยาว แบบ 11 หรือตัวย่อ ปลย.11 สำหรับทหารบก หรือ ปืนเล็กยาวอัตโนมัติ ขนาด 5.56 มม. เอชเค 33 หรือตัวย่อ ปลยอ.5.56-3 สำหรับทหารอากาศ
ปัจจุบันยังประจำการอยู่ในบางหน่วยของกองทัพไทย และใช้สำหรับฝึกยิงปืนด้วยกระสุนจริงของนักศึกษาวิชาทหาร เพื่อให้เกิดความคุ้นเคย ตามศูนย์ฝึกนักศึกษาวิชาทหารต่าง ๆ
ไฟล์:Thai Guard HK33.JPEG
ไฟล์:Thai soldiers and Type 85 APCs during 2010 Thai political protests.jpg
ไฟล์:Thai Ranger.jpg
ไฟล์:Royal Thai Army soldier on security perimeter 080501-M-2095G-184.JPG
== อ้างอิง ==
== แหล่งข้อมูลอื่น ==
HKPRO's HK33 page 
Modern Firearms 
ปืนเล็กยาวจู่โจม
อาวุธตำรวจ
อกาธา คริสตี

อกาธา (มิลเลอร์) คริสตี (Agatha Christie, ชื่อเต็ม: Agatha Mary Clarissa, บรรดาศักดิ์ Lady Mallowan, 15 กันยายน 2433 - 12 มกราคม 2519, อายุ 86 ปี ) เกิดที่เมืองทอร์คีย์ มณฑลเดวอน ครอบครัวมีฐานะปานกลางมีบิดาเป็นชาวอเมริกัน มารดาเป็นชาวอังกฤษเป็นลูกคนเล็กของครอบครัว  โดยคริสตีเลือกถือสัญชาติอังกฤษ เธอมีชื่อเสียงโด่งดังในฐานะนักเขียนนิยายแนวสืบสวนสอบสวน ได้รับสมญานามว่า "ราชินีแห่งนวนิยายอาชญากรรม" และเป็นผู้ที่ได้รับการบันทึกจากกินเนสต์บุ๊คว่า เป็นนักเขียนที่มียอดขายหนังสือมากที่สุดในโลก ตัวละครนักสืบที่โด่งดังของเธอ อาทิเช่น แอร์กูล ปัวโร, เจน มาร์เปิ้ล นอกจากนี้ องค์การยูเนสโก ยังได้ระบุว่า คริสตี เป็นนักเขียนที่มีผลงานแปลมากที่สุดในโลก เป็นรองแต่เพียงงานของวอลต์ ดิสนี่ย์ โปรดักชั่น เท่านั้น  คริสตียังมีผลงานนวนิยายโรแมนติกในนามปากกาว่า Mary Westmacott
บทละครเวทีของเธอเรื่อง The Mousetrap เป็นการแสดงที่ได้บันทึกสถิติว่าออกแสดงนานที่สุดในโลก โดยเปิดการแสดงที่โรงละครแอมบาสซาเดอร์ในกรุงลอนดอน เมื่อวันที่ 25 พฤศจิกายน ค.ศ. 1952 และยังคงมีการแสดงอยู่จนถึงปัจจุบัน (ปี ค.ศ. 2008) รวมการแสดงไปแล้วกว่า 20,000 รอบ  ปี ค.ศ. 1955 คริสตีได้รับรางวัลเกียรติยศสูงสุดของสมาคมนักเขียนเรื่องลึกลับแห่งสหรัฐอเมริกา (Mystery Writers of America) เป็นคนแรก คือรางวัล Grand Master Award ผลงานของเธอได้ดัดแปลงไปเป็นภาพยนตร์จำนวนมาก รวมถึงรายการโทรทัศน์ วิทยุ วิดีโอเกม และการ์ตูนด้วย
ปี ค.ศ. 1998 บริษัท ชอเรียน (Chorion) ได้ซื้อหุ้นจำนวนกว่า 64% ของ Agatha Christie Limited และได้เข้าควบคุมการถือลิขสิทธิ์ผลงานทั้งหมดของอกาธา คริสตี
ฉบับภาษาไทยมี สำนักพิมพ์ที่ได้ลิขสิทธิ์ในการแปลได้แก่ สำนักพิมพ์สร้างสรรค์บุ๊คส์ สำนักพิมพ์ดอกหญ้าวิชาการ สำนักพิมพ์ทีเอสจี และ แพรวสำนักพิมพ์ (พิมพ์สำนวนใหม่ออกมาวางขาย 7 เรื่อง ในปี พ.ศ. 2558 เนื่องในวาระ 125 ปีชาตกาลของอกาธา คริสตี)
== ผลงาน ==
=== นวนิยาย ===
นวนิยายของอกาธา คริสตีได้รับการแปลเป็นภาษาไทยครบทุกเล่ม ซึ่งมีหลากหลายสำนวนและหลายชื่อเรื่อง  ดังนั้นจะยึดการใช้ชื่อภาษาอังกฤษและเรียงลำดับตามปีที่ตีพิมพ์ครั้งแรกเป็นหลัก
=== เรื่องสั้น ===
เป็นหนังสือชุดสะสมเรื่องสั้นที่เคยนำมาตีพิมพ์ในนิตยสารของประเทศอังกฤษ และอเมริกา ในไทยมีแปลครบทุกเรื่องแล้วโดยสำนักพิมพ์สร้างสรรค์บุ๊คส์ โดยมีทั้งหมด 155 ตอน ซึ่งบางเล่มในรายชื่อนี้อาจจะมีเรื่องซ้ำกัน เรื่องสั้นที่รวบรวมเป็นเล่มฉบับที่วางขายในอังกฤษ และ อเมริกา ใช้ชื่อเรื่อง และคัดเรื่องสั้นที่มารวมในเล่มต่างกัน เรื่องสั้นฉบับแปลไทย ก็แปลมาจากฉบับที่วางขายในอังกฤษ และอเมริกาทั้งสองแบบคละกันไป ไม่ได้ยึดแบบไหนเป็นหลัก มีการเพิ่มและลดเรื่องในบางเล่มจึง ทำให้ รวมเรื่องสั้นต่างๆฉบับแปลไทย ไม่เหมือนกับต้นฉบับแบบอังกฤษหรืออเมริการ้อยเปอร์เซ็นต์ ทางสำนักพิมพ์สร้างสรรค์บุ๊คส์ รวบรวมเรื่องที่ตกหล่นทั้งหมดรวมกัน วางขายในชื่อเรื่องว่า บนขอบเหว (The Edge) ตีพิมพ์วางขายในปี พ.ศ. 2551
== อ้างอิง ==
== แหล่งข้อมูลอื่น ==
เวปไซต์หลักของอกาธา คริสตี
นักเขียนชาวอังกฤษ
นักเขียนชาวอังกฤษ
ผู้ได้รับเครื่องราชอิสริยาภรณ์ดีบีอี‎
บุคคลจากเทศมณฑลเดวอน
มหาวิทยาลัยโอคลาโฮมา

มหาวิทยาลัยโอคลาโฮมา (University of Oklahoma ย่อว่า OU) เป็นมหาวิทยาลัยรัฐตั้งอยู่ที่เมืองนอร์มัน ในรัฐโอคลาโฮมา สหรัฐอเมริกา ก่อตั้งในปี พ.ศ. 2433 (ค.ศ. 1890) โดยมีนักศึกษาประมาณ 30,000 คน (พ.ศ. 2548) มีคณาจารย์และนักวิจัย 2,000 คน นอกจากวิทยาเขตหลักในนอร์มัน มหาวิทยาลัยมีวิทยาเขตอยู่ในเมือง โอคลาโฮมาซิตี และ ทัลซา
มหาวิทยาลัยโอคลาโฮมาประกอบด้วย 15 คณะ และมีชื่อเสียงในด้าน อุตุนิยม ธรณีวิทยา วิศวกรรมศาสตร์ปิโตรเลียม สถาปัตยกรรมศาสตร์ นิติศาสตร์ และแพทยศาสตร์ มหาวิทยาลัยเปิดสอนในระดับปริญญาตรี 153 ภาควิชา ในระดับปริญญาโท 152 ภาควิชา และ 75 ภาควิชาในระดับปริญญาเอก นอกจากนี้ยังมีเปิดสอนในด้านอื่นสำหรับปริญญาประกาศนียบัตร
นอกจากทางการสอนและการวิจัย มหาวิทยาลัยมีชื่อเสียงในด้านอย่างมากในด้านกีฬา โดยกีฬายิมนาสติกชนะระดับประเทศหลายครั้ง นอกจากนี้ทีมอเมริกันฟุตบอล เป็นทีมหนึ่งที่ประสบความสำเร็จสูง ทีมกีฬามหาวิทยาลัยใช้ชื่อว่า ซูนเนอร์ (Sooners)
== แหล่งข้อมูลอื่น ==
เว็บไซต์มหาวิทยาลัยโอคลาโฮมา
สมาคมนักเรียนไทยมหาวิทยาลัยโอคลาโฮมา
อโคลาโฮมา
มาซากิ ไอบะ

มาซากิ ไอบะ (; เกิด 24 ธันวาคม ค.ศ. 1982) เป็นนักร้องและนักแสดงชาวญี่ปุ่น เขาเป็นสมาชิกของบอยแบนด์ อาราชิ
== ประวัติ ==
ไอบะเกิดวันที่ 24 ธันวาคม พ.ศ. 2526 ในฮะนะมิงะวะ จังหวัดชิบะ เขาเป็นลูกคนแรกของบ้าน เขามีน้องชายที่อายุน้อยกว่า 4 ปีชื่อยูซุเกะ ไอบะถูกเลี้ยงโดยคุณตาถึงอายุ 4 ขวบ เพราะ พ่อแม่ของไอบะยุ่งกับการเตรียมเปิดร้านอาหารจีน
==ผลงานการแสดง==
===ภาพยนตร์===
===ละครโทรทัศน์===
ในปี 1997 ไอบะได้แสดงละครเรื่องแรก ในบทอากิระ หนึ่งในเด็กที่อยู่ในเมืองที่รัฐบาลไม่สนใจหลังจากการปกปิดความลับอะไรบางอย่าง ในละครเรื่อง Bokura no Yūki: Miman Toshi  หลังจากการประกาศเดบิวต์ของวงอะระชิในเดือนกันยายน ปี 1999 ไอบะก็ได้แสดงเรื่อง V no Arashi  เกี่ยวกับวอลเลย์บอล
ในวันที่ 2 สิงหาคม ปี 2009 มีการประกาศว่าไอบะจะได้แสดงนำเป็นครั้งแรกในเรื่อง My Girl ไอบะเล่นเป็นหนุ่มคนหนึ่งที่ได้รับเด็กหญิง 5 ขวบจากแฟนเก่า ในปี 2010 ไอบะได้แสดงบท ริว ซาซากุระ  บาร์เทนเดอร์อัจฉริยะ ในเรื่อง Bartenderซึ่งดัดแปลงมาจากมังงะ นอกจากนั้นไอบะได้ร่วมแสดงในละครตอนสุดท้ายของเพื่อนร่วมวงคะซุนะริ นิโนะมิยะ Freeter, Ie o Kau  และได้ออกอากาศในวันที่ 21 ธันวาคม ปี 2010
ในปี 2012 ไอบะได้แสดงบทนำอีกครั้ง ใน คาตายามะ โยชิทาโร่ ชายคนหนึ่งซึ่งมีนิสัยเหมือนผู้หญิง แต่ด้วยกฏของทางบ้านที่ว่า 1 รุ่น 1 ตำรวจ ทำให้เขาต้องเป็นตำรวจแทนพี่น้อง ในเรื่อง  Mikeneko Holmes no Suiri  ซึ่งดัดแปลงจากนิยายสืบสวน
ในปี 2013 ไอบะได้แสดงเป็นหมอในเรื่อง Last hope และในปี 2015 ไอบะได้แสดงเป็นคุราตะ เคน ในเรื่อง Youkoso Wakaya e ซึ่งมีเนื้อหาเกี่ยวกับครอบครัวธรรมดาๆครอบครัวหนึ่งที่ถูกสตอล์กเกอร์
==รางวัล==
===รางวัลอื่นๆ===
รางวัลคนใส่ยีนส์ดูดีที่สุด (2011-2013)
== อ้างอิง ==
นักร้องญี่ปุ่น
นักแสดงญี่ปุ่น
ผู้มีชื่อเสียงทางโทรทัศน์ชาวญี่ปุ่น
ยุทธการที่ทะเลสาบอีรี

ยุทธการที่ทะเลสาบอีรี หรือ ยุทธการอ่าวพุท-อิน เกิดขึ้นเมื่อวันที่ 10 กันยายน ค.ศ. 1813 ในทะเลสาบอีรี นอกชายฝั่งรัฐโอไฮโอของสหรัฐอเมริกา เรือรบ 9 ลำของกองทัพเรือสหรัฐเอาชนะเรือรบ 6 ลำของสหราชอาณาจักรได้อย่างเด็ดขาด ผลการรบทำให้ทั้งสองฝ่ายสูญเสียทหารไปมากกว่า 100 คน
ชัยชนะครั้งนี้ทำให้อเมริกาสามารถควบคุมน่านน้ำทะเลสาบได้ตลอดสงครามและยึดดีทรอยท์กลับคืนเป็นผลสำเร็จ นอกจากนี้ยังทำให้ได้ชนะใน "ยุทธการที่แม่น้ำเธมส์" ซึ่งเป็นการสลายการจัดตั้งรัฐอิสระของชนเผ่าอินเดียนแดงโดย "เทคัมเช" หัวหน้าเผ่าชอว์นี (Shawnee) ซึ่งไปเข้ากับฝ่ายอังกฤษและเสียชีวิตในการรบครั้งนี้ นอกจากนี้ยังช่วยให้อเมริกาประสบความสำเร็จที่แหลมไนแอกราในปีถัดมา สร้างความมั่นคงจากการการคุกคามของอังกฤษแถบมิชิแกน โอไฮโอ เพนซิลเวเนียรวมทั้งด้านตะวันตกของนิวยอร์กไปได้ตลอดสงคราม
== แหล่งข้อมูลอื่น ==
Perry's account of the Battle of Lake Erie
"Log of the Battle of Lake Erie"  by Sailing Master William Taylor
US Brig Niagara 
รัฐโอไฮโอ
ยุทธนาวี
ยุทธการในสงครามปี 1812
มิกกี แมนเทิล

มิกกี ชาลส์ แมนเทิล (Mickey Charles Mantle - 20 ตุลาคม พ.ศ. 2474 — 13 สิงหาคม พ.ศ. 2538) นักเบสบอลอเมริกันผู้รับการบรรจุชื่อไว้ใน "หอเกียรติยศเบสบอลแห่งชาติ" เมื่อ พ.ศ. 2517 แมนเติลเล่นในฐานะนักกีฬาอาชีพในสโมสรนิวยอร์กแยงกีตลอดเป็นเวลาต่อเนื่องรวม 18 ปี ได้รับการยกย่องเป็นนักเบสบอลออลสตาร์ 16 ครั้ง  รางวัล อเมริกันลีก เอ็มพีวี (MVP, most valuable player) 3 ครั้ง สโมสรที่เขาเล่นได้เข้ารอบเพลย์ออฟ 12 ครั้ง และได้เป็นแชมป์ 3 ครั้ง
นอกจากนี้แมนเติลยังครองสถิติโฮมรันของ "เวิลด์ซีรี" 18 ครั้ง อาร์บีไอ 40 ครั้ง สถิติการวิ่ง 42 ครั้ง ตีลูกเอกซ์ตราเบส 26 ครั้ง เบสปกติ 123 ครั้ง
มิกกี แมนเทิล เกิดที่เมืองสปาวินาว รัฐโอคลาโฮมา ได้รับการตั้งชื่อจากบิดาตาม มิกกี คอแชรน ซึ่งเป็นนักเบสบอลผู้มีชื่อเสียงอยู่ในระดับหอเกียรติยศแห่งดีทรอยต์ เมื่อเข้าโรงเรียนก็ได้เป็นนักกีฬาเกือบทุกชนิดของโรงเรียน โดยเฉพาะเบสบอล การเล่นอเมริกันฟุตบอลทำให้แมนเทิลเกือบถูกตัดขา การบาดเจ็บนี้ทำให้แมนเติลได้รับยกเว้นจากการเกณฑ์ทหารในสงครามเกาหลี ซึ่งกลายเป็นจุดอ่อนที่ทำให้ "แฟน" ไม่ค่อยพอใจในระยะแรกๆ
สโมสรแยงกีติดต่อเซ็นสัญญากับแมนเทิลแต่พบว่าแมนเติลอายุเพียง 16 ปีและยังเรียนชั้นมัธยม จึงรอและกลับมาเซ็นสัญญาอีกครั้ง เมื่อ พ.ศ. 2490 ในทีม "ดี (D)" แมนเทิลเล่นได้ดีเป็นลำดับ รวมทั้งการเป็นนักเบสบอลที่ตีลูกไกลที่สุด คือตีข้ามหลังคาอัฒจันทร์ออกไปไกล วัดได้ถึง 196 เมตร
มิกกี แมนเทิล ประกาศแขวนไม้เมื่อวันที่ 1 มีนาคม พ.ศ. 2512 หลังมีผลการเล่นเข้าเกณฑ์เข้าหอเกียรติยศ หลังเลิกเล่น แมนเทิลได้เปิดภัตตาคารอาหารพื้นถิ่นประมาณ พ.ศ. 2516 ไม่ประสบสำเร็จนัก ในปี พ.ศ. 2531 จึงเปิดภัตตาคารใหม่โดยตั้งชื่อตนเอง ซึ่งนับเป็นภัตตาคารที่ได้รับความนิยมมากที่สุดในย่านถนน 42
มิกกี แมนเทิล มีชีวิตครอบครัวที่ไม่ราบรื่นนัก เขาแต่งงานเมื่อ พ.ศ. 2494 มีบุตร 4 คน แมนเทิลเสียชีวิตเมื่ออายุ 63 ปีจากมะเร็งตับจากการติดสุรามานานปี ในปี พ.ศ. 2549 รัฐบาลอเมริกันได้ออกไปรษณียากรเป็นรูปของแมนเทิล
== อ้างอิง ==
Castro, Tony, Mickey Mantle: America's Prodigal Son, 2002, ISBN 1-57488-384-4
Gallagher, Mark, Explosion! Mickey Mantle's Legendary Home Runs, 1987, ISBN 0-87795-853-X
Mickey Mantle: His Final Inning by American Tract Society, 1998, ISBN 1-55837-138-9
== แหล่งข้อมูลอื่น ==
Mickey Mantle's career statistics on the Baseball Almanac site
Mickey Mantle's bio on the Baseball Historian site
Mickey Mantle's career statistics on the Baseball Library site 
Mickey Mantle's career statistics at Baseball-Reference.com
http://www.themick.com/
Mickey Mantle's First Home Run 
Mickey Mantle at the Notable Names Database
นักเบสบอลชาวอเมริกัน
บุคคลจากรัฐโอคลาโฮมา
ชาวอเมริกันเชื้อสายอังกฤษ
แฟนพันธุ์แท้ 2006

รายการแฟนพันธุ์แท้ในปี 2006 ใช้รูปแบบเช่นเดียวกันกับรูปแบบของปี 2005 แต่มีการเปลี่ยนแปลงในเกม 3 วินาที จากเดิมในปี 2005 ที่เล่นทั้งหมด 5 รอบ ให้เหลือเพียง 3 รอบ ซึ่งในปี 2006 นี้ รายการแฟนพันธุ์แท้ทั้งหมด 24 เรื่อง เป็นเรื่องใหม่ 23 เรื่อง เรื่องเก่าที่นำมาจัดแข่งขันใหม่ 1 เรื่อง มีสุดยอดแฟนพันธุ์แท้ทั้งหมด 27 ท่าน จาก 24 เรื่อง ตอบคำถามสุดยอดแฟนพันธุ์แท้ผิด 1 ท่าน (โดยสามารถกลับมาได้ตำแหน่งสุดยอดแฟนพันธุ์แท้ในการแข่งขันอีกครั้งหนึ่ง) โดยในการชิงชัยสุดยอดแฟนพันธุ์แท้แห่งปี 2006 ได้มีสุดยอดแฟนพันธุ์แท้ร่วมเข้าชิงชัยทั้งหมด 26 ท่าน และสุดยอดแฟนพันธุ์แท้แห่งปี 2006 ก็คือ ดนัย สมุทรโคจร สุดยอดแฟนพันธุ์แท้ SUPER HEROES, เอก ฮิมสกุล สุดยอดแฟนพันธุ์แท้ฟุตบอลโลก 2006 และ รักษ์ ศรีเกตุ สุดยอดแฟนพันธุ์แท้พระพุทธรูป นอกจากนี้ แฟนพันธุ์แท้ปี 2006 ยังย้ายสถานที่ถ่ายทำจากสตูดิโอกรุงเทพ ถนนแจ้งวัฒนะ มาถ่ายทำที่เวิร์คพอยท์สตูดิโอ จังหวัดปทุมธานี และถ่ายทำที่สตูดิโอนี้จนกระทั่งยุติการออกอากาศ
== รายชื่อสุดยอดแฟนพันธุ์แท้ปี 2006 ==
== ผลคะแนนแฟนพันธุ์แท้แห่งปี 2006 ==
=== รอบคัดเลือก ===
หมายเหตุ
*  สีฟ้า หมายถึง ผู้เข้าแข่งขันสะสมคะแนนครบ 25 คะแนน
*  สีเขียว หมายถึง ผู้เข้าแข่งขันเข้ารอบชิงชนะเลิศ
=== รอบชิงชนะเลิศ ===
หมายเหตุ
*  สีฟ้า หมายถึง ผู้เข้าแข่งขันสะสมคะแนนครบ 25 คะแนน
*  สีทอง หมายถึง ผู้เข้าแข่งขันที่ครองตำแหน่งสุดยอดแฟนพันธุ์แท้ปี 2006
*  สีส้ม หมายถึง ผู้เข้าแข่งขันที่ตกรอบในรอบชิงชนะเลิศ
== อ้างอิง ==
2006
แฟนพันธุ์แท้ 2001

แฟนพันธุ์แท้ 2001 เป็นรายการโทรทัศน์ไทย ผลิตโดย เวิร์คพอยท์ เอ็นเทอร์เทนเมนท์ ออกอากาศ ทุกวันศุกร์ เวลา 22:20–23:30 นาฬิกา ทางสถานีวิทยุโทรทัศน์กองทัพบก ช่อง 5 ตั้งแต่วันที่ 5 มกราคม พ.ศ. 2544 มีปัญญา นิรันดร์กุล เป็นพิธีกร
รายการแฟนพันธุ์แท้ปี 2001 ยังคงรูปแบบการแข่งขันจากในปี 2000 สำหรับแฟนพันธุ์แท้ประจำสัปดาห์ปี 2001 มีทั้งหมด 36 เรื่อง มีสุดยอดแฟนพันธุ์แท้ที่ตอบคำถามสุดท้ายถูก 19 เรื่อง ตอบผิด 17 เรื่อง มีผู้เข้าแข่งขันสุดยอดแฟนพันธุ์แท้แห่งปี ทั้งหมด 21 ท่าน เป็นการชิงชัยแฟนพันธุ์แท้แห่งปีเป็นครั้งแรก
ในการค้นหาชิงชัยสุดยอดแฟนพันธุ์แท้แห่งปี 2001 เริ่มตั้งแต่วันที่ 26 ตุลาคม พ.ศ. 2544 และสิ้นสุดในวันที่ 4 มกราคม พ.ศ. 2545 โดยสุดยอดแฟนพันธุ์แท้แห่งปี 2001 ได้แก่ วัชรพันธุ์ ลวันยานนท์ สุดยอดแฟนพันธุ์แท้อุลตร้าแมน และ ราม วัชรประดิษฐ์ สุดยอดแฟนพันธุ์แท้พระเครื่อง
== พิธีกร ==
ปัญญา นิรันดร์กุล
ศิริลักษณ์ คิดชอบ (ผู้ช่วยพิธีกร)
== รายชื่อสุดยอดแฟนพันธุ์แท้ปี 2001 ==
== ผลคะแนนแฟนพันธุ์แท้แห่งปี 2001 ==
=== รอบคัดเลือก ===
เริ่มตั้งแต่วันที่ 26 ตุลาคม พ.ศ. 2544 ถึง 21 ธันวาคม พ.ศ. 2544
หมายเหตุ
*  สีฟ้า หมายถึง ผู้เข้าแข่งขันสะสมคะแนนครบ 25 คะแนน
*  สีเขียว หมายถึง ผู้เข้าแข่งขันเข้ารอบชิงชนะเลิศ
=== รอบชิงชนะเลิศ ===
เริ่มตั้งแต่วันที่ 28 ธันวาคม 2544 ถึง 4 มกราคม 2545
หมายเหตุ
*  สีฟ้า หมายถึง ผู้เข้าแข่งขันสะสมคะแนนครบ 25 คะแนน
*  สีทอง หมายถึง ผู้เข้าแข่งขันที่ครองตำแหน่งสุดยอดแฟนพันธุ์แท้ปี 2001
*  สีส้ม หมายถึง ผู้เข้าแข่งขันที่ตกรอบในรอบชิงชนะเลิศ
ของรางวัลสำหรับสุดยอดแฟนพันธุ์แท้แห่งปี 2001
* บ้านจากโครงการพฤกษา รถยนต์ Mitsubishi Lancer F-Style และ SB Furniture รวมมูลค่ากว่า 2,000,000 บาท จากเบียร์ช้าง
== อ้างอิง ==
2001